Feb 14,2017
ఎన్‌ఎండీసీ ఆకర్షణీయ ఫలితాలు
నవతెలంగాణ, వాణిజ్య విభాగం : ప్రముఖ ఇనుప ఖనిజం ఉత్పత్తిదారు ఎన్‌ఎండీసీ 2016-17 డిసెంబర్‌తో ముగిసిన మూడో త్రైమాసికం (క్యూ3)లో రూ.595.16 కోట్ల నికర లాభాలు సాధించింది. ఇంతక్రితం ఆర్థిక సంవత్సరం ఇదే కాలంలో సంస్థ రూ.421.10 కోట్ల లాభాలు నమోదు చేసుకుంది. దీంతో పోల్చితే గత ఈ ఏడాది లాభాల్లో ఏకంగా 41.93 శాతం పెరుగుదల సాధించింది. ప్రధానంగా నిర్వహణ ఆదాయం, ఖనిజం ధరలు పెరగడం లాభాలకు మద్దతున్నాయి. ఎన్‌ఎండీసీ మొత్తం ఆదాయం 64.59 శాతం పెరిగి రూ.1,517.63 కోట్లకు చేరింది. కాగా మొత్తం వ్యయం 22.28 శాతం పెరిగి రూ.1,526.33 కోట్లుగా నమోదయ్యింది. సోమవారం బీఎస్‌ఈలో ఎన్‌ఎండీసీ షేర్‌ విలువ 0.41 శాతం తగ్గి రూ.145.25 వద్ద ముగిసింది.
మీ స్నేహితులకు రికమెండ్ చెయ్యండి